
З А П И С Н И К
26. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ, 
ОДРЖАНЕ 6. ЈУЛА 2026. ГОДИНЕ


Седница је почела у 9.30 часова. 

	Седници је председавао Угљеша Марковић, председник Одбора.

	Седници су присуствовали чланови Одбора: Томислав Јанковић, Драган Јовановић,   Мирослав Кондић, Мирослав Петрашиновић, Сташа Стојановић, Весна Савовић Петковић, и Ненад Филиповић. 

            Седници је присуствовала и заменик члана Одбора Миљана Милојевић (заменик Далибора Шћекића).

            Седници нису присуствовали чланови Одбора: Бранислав Јосифовић, Јасмина Каранац, Роберт Козма, Предраг Марсенић, др Татјана Марковић Топаловић, Мила Поповић, Ђорђе Станковић и Драган Станојевић, нити њихови заменици.

	Седници је присутвовао из Министарства грађевинарства, саобраћаја и инфраструктуре Мирослав Алемпић, в.д. помоћник министра за друмски транспорт, путеве и безбедност саобраћаја.

          Одбор је, једногласно (9 „за“) у складу са предлогом председника Одбора усвојио следећи

Д н е в н и  р е д :

1. Разматрање Предлога закона о потврђивању допунског Протокола уз Конвенцију о уговору за међународни превоз робе друмом (CMR) о електронском товарном листу, који је поднела Влада (број 011-1920/26 од 5. јуна 2026. године).
Пре преласка на рад по утврђеном дневном реду Одбор је, једногласно  (9 „за“), усвојио записник са 23. седнице Одбора,  одржане 17, 18 и 25. јуна 2026. године, 24. седнице Одбора, одржане 17. јуна 2026. године и 25. седнице Одбора одржане 23. јуна 2026. године.

Прва тачка дневног реда: Разматрање Предлога закона о потврђивању допунског Протокола уз Конвенцију о уговору за међународни превоз робе друмом (CMR) о електронском товарном листу, који је поднела Влада 

У уводном излагању Мирослав Алемпић, в.д. помоћник министра за друмски транспорт, путеве и безбедност саобраћаја, истакао је да је овај Предлог закона допуна протокола из 2008. године, Конвенције о уговору за међунардни превоз робе друмом.  Ратификација овог протокола је и део обавеза преузетих кроз План раста Западног Балкана. Предлогом закона документима у електронском облику признаје се исти правни значај као и товарним листовима у папирном облику. Овим приступом се омогућава равноправна примена дигиталних докумената у међународном промету, чиме се уклањају административне препреке, смањују трошкови и убрзава промет робе. Готово сви кључни трговински партнери Републике Србије у оквиру Европске уније већ су приступили овом протоколу и започели његову примену. 

	У дискусији је учествовао народни посланик Драган Јовановић. 

Одбор је, у складу са чланом 155. став 2. Пословника Народне скупштине, једногласно (9 „за“), одлучио да предложи Народној скупштини да Предлога закона о потврђивању допунског Протокола уз Конвенцију о уговору за међународни превоз робе друмом (CMR) о електронском товарном листу, који је поднела Влада. 

За известиоца Одбора на седници Народне скупштине одређен је Угљеша Марковић, председник Одбора.

            Седница је закључена у 9.40 часова.

Седница је тонски снимана.




  ЗАМЕНИК СЕКРЕТАРА OДБОРА                                          ПРЕДСЕДНИК ОДБОРА            

           Неда Николић                                                                            Угљеша Марковић

